《和刘晋父寒食日从郡掾游花光相祠绝江访向园》
宋代·廖行之

官事何时了，郊行亦兴佳。
不因修佛供，端为忆诗家。
歌櫂浮春浦，吟筇倚暮花。
翻思红蘂句，想像怨年华。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。